আখহাত-এর গল্প সম্বলিত শিলালিপি

আখাত বা আখাত মহাকাব্য হল সিরিয়ার প্রাচীন শহর উগারিট থেকে প্রাপ্ত  কনানীয় একটি পৌরাণিক কাহিনী  । এটি উগারিত থেকে প্রাপ্ত তিনটি দীর্ঘতম শিলালিপির মধ্যে একটি, অন্য দুটি হল কেরেটের কিংবদন্তি এবং বাল চক্র ।  এটি আনুমানিক ৩৩৫০ বছর পুরোন। 

ডেভিড রাইটের মতে, এতে প্রায় ৬৫০টি পংক্তি রয়েছে, যার বেশিরভাগ  আচার অনুষ্ঠান সম্পর্কিত।Wright, David P. (2001). Ritual in Narrative: The Dynamics of Feasting, Mourning, and Retaliation in the Ugaritic Tale of Aqhat.  এর  তিনটি মাটির ফলক পাওয়া গেছে, যেখানে গল্পের শুরু এবং শেষের কোনও উল্লেখ নেই। এই ফলকগুলি ১৯৩০এবং ১৯৩১সালে আবিষ্কৃত হয়েছিল। 

উগারিতের মহাযাজক ইলমিলকু আখাত-এর গল্পটি  লিপিবদ্ধ করেছিলেন, যিনি কেরেট এবং বাল চক্র ও লিপিবদ্ধ করেছিলেন। গল্পের তিনটি প্রধান চরিত্র হল  ডানেল , তার ছেলে আখাত এবং তার মেয়ে পুগাত ।

 আখ্যান 

 প্রথম ফলক 
থাম্ব|দেবী আনাতের মূর্তি
ড্যানেলকে একজন ধার্মিক শাসক/ রাজা হিসেবে বর্ণনা করা হয়েছে, যিনি বিধবা এবং এতিমদের ন্যায়বিচার প্রদান করেন। পরপর ছয় দিন, ড্যানেল মন্দিরে পুত্রের জন্য নৈবেদ্য উৎসর্গ করেন। সপ্তম দিনে, দেবতা বাল , এলকে ড্যানেলকে একটি পুত্র প্রদান করতে বলেন, এল সম্মত হন।

আখাতের জন্মের হয়।কৃতজ্ঞ ড্যানেল একটি ভোজের আয়োজন করেন যেখানে তিনি , সন্তান ধারণের সাথে সম্পর্কিত নারী দেবী কোথারাতদের আমন্ত্রণ জানান। এর পরে, দেবতা কোথার-ওয়া-খাসিস, ড্যানেলকে একটি ধনুক দেন, লেখার একটি অংশ বাদ পড়ার পর, গল্পটি আবার শুরু হয় যখন আখাত এর যুবাবস্থার বর্ণনা আছে। আখাত একটি ভোজ উদযাপন করছেন যেখানে বিভিন্ন দেবতারা উপস্থিত ছিল।

আখাত, যার কাছে এখন ধনুক আছে, দেবী আনাত তার কাছে  ধনুক চান, তার বদলে পুরষ্কারের প্রস্তাব দেন । আনাত প্রথমে আকহাতকে সোনা ও রূপা দেন, কিন্তু তিনি প্রত্যাখ্যান করেন। এরপর তিনি তাকে অমরত্ব প্রদান করেন, কিন্তু তিনি আবার প্রত্যাখ্যান করেন। আখাত আনাতকে কোথার-ওয়া-হাসিসের কাছ থেকে তার নিজস্ব একটি ধনুক আনতে বলেন এবং বলেন যে এই ধরনের অস্ত্র দিয়ে মহিলাদের কোনও কাজ নেই।  তিনি জোর দিয়ে বলেন যে অমরত্ব অসম্ভব: সমস্ত মানুষকে অবশ্যই মরতে হবে।  আনাত, ক্ষুব্ধ হয়ে, দেবতা এলের সাথে কথা বলতে চলে যান। 

 দ্বিতীয় ফলক 
আনাত এলের কাছে অভিযোগ করে। অনিচ্ছা সত্ত্বেও, এল আনাতকে তার ইচ্ছামত কাজ করার অনুমতি দেন। এরপর আনাতের যোদ্ধাদের একজন ইয়াতপান আকহাতকে হত্যা করে।  ইয়াতপান, যাদুকরীভাবে ঈগলের রূপ ধারণ করে, আকহাতকে আক্রমণ করে।

 তৃতীয় ফলক 
আখাত মারা যান, এবং আনাত তার মৃত্যুর জন্য দুঃখ প্রকাশ করেন।  যদিও এই লেখাটি খণ্ডিত, এটি ইঙ্গিত দেয় যে এই ঘটনায় তার ধনুক ভেঙে গেছে। তিনি আরও দুঃখ প্রকাশ করেন যে, হত্যার কারণে, শীঘ্রই ফসল নষ্ট হতে শুরু করবে। এদিকে, ড্যানেল, যে বুঝতে পারে না তার ছেলে মারা গেছে । তার মেয়ে পাঘাট লক্ষ্য করে যে খরা শুরু হয়েছে, এবং শিকারী পাখিরা তাদের বাড়ির চারপাশে ঘুরে বেড়াচ্ছে।

খরার শোকে ড্যানেল নিজের পোশাক ছিঁড়ে ফেলে। সাত বছর ধরে চলমান খরায় ড্যানেল বৃষ্টির জন্য প্রার্থনা করেন।  ড্যানেল মাঠে যান  এবং আশা প্রকাশ করেন যে তার ছেলে আখাত ফসল কাটবে,  (ইঙ্গিত করে যে তিনি এখনও বুঝতে পারেননি আখাত মারা গেছে।)  এই মুহুর্তে, দুই যুবক উপস্থিত হয় এবং ড্যানেল এবং পাঘাটকে জানায় যে আনাত, আখাতকে হত্যা করেছে।  মাথার উপরে শকুন দেখে ড্যানেল বালকে ডাকে, তাকে শকুনগুলো কেটে তার ছেলের দেহাবশেষ অনুসন্ধান করার জন্য বলে।  বাল রাজি হয়, কিন্তু ড্যানেল কোন দেহাবশেষ খুঁজে পায় না।  অবশেষে, ড্যানেল বালকে শকুনের মাকে নামিয়ে আনার জন্য ডাকে, যেখানে সে আখাতের হাড় এবং চর্বি খুঁজে পায়। ড্যানেল কিন্নেরেট (গালিলি সমুদ্র) এর তীরে  দেহাবশেষ কবর দেয়।

আখাত-এর অন্যায্য মৃত্যুর ফলে বছরের পর বছর ধরে খরা দেখা দেয়। আখাতের বোন পাঘাট ইয়াতপানকে হত্যা করে প্রতিশোধ নেয়

 তথ্যসূত্র 

বাহ্যিক লিঙ্ক
 Aqhat Epic: Ancient Semitic Legend (Britannica)
 গ্রন্থপঞ্জি 

বিষয়শ্রেণী:পূর্ব-ভূমধ্যসাগরীয় পুরাণ
বিষয়শ্রেণী:প্রাচীন সেমিটীয় ধর্ম